**Κριτήρια για την αξιολόγηση παραγωγής προφορικού λόγου   
(για όλα τα επίπεδα)**

|  |  |  |  |  |  |
| --- | --- | --- | --- | --- | --- |
|  | Γραμματική ακρίβεια  (μορφολογία, σύνταξη, ορθογραφία, στίξη) | Πραγματολογική καταλληλότητα  (περιεχόμενο, είδος, ύφος) | Προφορά και επιτονισμός | Λεξιλόγιο  (εύρος, επιλογή) | Αποτελεσματικότητα στην επικοινωνία/ολοκλήρωση του θέματος |
| 4-5 βαθμοί  (4 βαθμοί για τα επίπεδα Β2, Γ1, Γ2) | Απόλυτα αποτελεσματική χρήση των συντακτικών και μορφολογικών δομών που απαιτούνται. | Πολύ αποτελεσματική οργάνωση και παρουσίαση του περιεχομένου. Ύφος κατάλληλο προς το θέμα. | Πολύ καλή χρήση των φωνολογικών και προσωδιακών στοιχείων. | Απόλυτα ικανοποιητική γνώση και χρήση του λεξιλογίου που απαιτείται. | Ανταπόκριση στο ζητούμενο με πολύ μεγάλη αποτελεσματικότητα. |
| 2-3 βαθμοί  (για όλα τα επίπεδα) | Ικανοποιητική χρήση των συντακτικών και μορφολογικών δομών που απαιτούνται σ’ αυτό το επίπεδο. Είναι δεκτές κάποιες γραμματικές ανακρίβειες, οι οποίες, όμως, ελάχιστα επηρεάζουν την επικοινωνία. | Επαρκής οργάνωση και παρουσίαση του περιεχομένου του θέματος της συζήτησης. Περιορισμένη χρήση κατάλληλων υφολογικών στοιχείων. | Συχνή αδυναμία στην προφορά που οφείλεται στη μητρική γλώσσα ή άλλη ξένη γλώσσα. Η ροή του λόγου δεν είναι πάντοτε η κανονική. | Αρκετά επιτυχής επιλογή και χρήση λεξιλογίου με ελάχιστα λάθη που, όμως, δεν επηρεάζουν σοβαρά την επικοινωνία. Ικανοποιητικό φάσμα λεξιλογίου. | Ικανοποιητική επικοινωνία με το ελάχιστο απαιτούμενο περιεχόμενο. Ενδεχόμενη χρήση άσχετων στοιχείων επηρεάζουν ελάχιστα την επικοινωνία. |
| 1 βαθμός  (για όλα τα επίπεδα) | Πολύ περιορισμένη χρήση δομών. Πολλές ανακρίβειες ή/και έλλειψη της απαιτούμενης γνώσης συντακτικών και μορφολογικών διακρίσεων. | Ανεπαρκής παρουσίαση ή οργάνωση του περιεχομένου και/ή ελάχιστη χρήση κατάλληλων υφολογικών στοιχείων. | Αφύσικη ροή του λόγου. Ισχυρή και συχνή παρουσία στοιχείων προφοράς της μητρικής γλώσσας που επηρεάζουν την άμεση κατανόηση. | Χρήση πολύ περιορισμένου λεξιλογίου. Χρήση πολλών λανθασμένων λέξεων και συχνές επαναλήψεις. | Αδυναμία ολοκλήρωσης του θέματος της συζήτησης. Χρήση λανθασμένων στοιχείων που καθιστούν αδύνατη την κατανόηση. Σοβαρή έλλειψη ευχέρειας στην ομιλία. |

**Προσοχή: Οι περιγραφές καλύπτουν γενικά όλα τα επίπεδα, αλλά οι εξεταστές/αξιολογητές πρέπει να λαμβάνουν υπόψη τους τις απαιτούμενες γνώσεις των υποψηφίων ανά επίπεδο.**